Gradski stadion Užice

Stadion Radomir Antić ili stadion Slobode je stadion sa više namena u Užicu, Srbija. Trenutno se koristi najviše za fudbalske mečeve i on je domaći teren Slobode Užice. Stadion ima kapacitet za 15.000 gledalaca. Historija Gradnja stadiona je počela aprila 1946. godine, a nezvanično je otvoren 9. juna 1946. prijateljskom utakmicom Slobode i Slavije iz Sarajeva, dok je zvanično otvaranje imao 24. septembra 1946. u prijateljskoj utakmici protiv Partizana, a po tom datumu (oslobođenje Užica u Drugom svetskom ratu) stadion je i dobio ime. Stadion je 1980. rekonstruisan, kada su izgrađene istočna i južna tribina. Nakon plasmana FK Sevojno u Superligu Srbije, Sevojno i Sloboda Užice su spojeni u jedan klub, Sloboda Point Sevojno, i zbog toga je stadion bio kompletno renoviran da bi mogao da zadovolji kriterijume za igranje superligaških utakmica. Izgrađena je nova zapadna i severna tribina, istok i zapad su bili rekonstruisani, a vrednost radova je bila 220 miliona dinara. Na zapad (2650) i istok (3348) su postavljene stolice pa na stadionu ukupno ima 5998 sedećih mesta i sa stajaćim mestima na jugu i severu stadion ima kapacitet za oko 15 hiljada gledalaca. Renovirani stadion je zvanično otvoren 21. avgusta 2011. prvenstvenom utakmicom Slobode PS i Partizana, a domaćin je pobedio sa 2:1. Najveća poseta je bila 18.000 gledalaca na meču Kupa Maršala Tita 1967. protiv Crvene zvezde (1:2). 14. septembra 2013. odigrana je prva utakmica pod svetlošću novih reflektora, kada se Sloboda pred oko 10.000 gledalaca u meču Superlige Srbije sastala sa Partizanom (1:2). Utakmice reprezentacije Dana 6. septembra 2011. reprezentacija Srbije do 21. godine odigrala je meč kvalifikacija za Evropsko prvenstvo 2013. sa Farskim ostrvima na ovom stadionu. Povezano Spisak fudbalskih stadiona u Srbiji Reference Vanjske veze Slike stadiona nakon renoviranja Arhivirano 2013-05-10 na Wayback Machine-u